عراق تورکمن جبهه‌سی باشکانی ارشد صالحی، بوگون عراقدا گرچکلشدیریلن عمومی سئچیمی دگرلندیررک، تورکمنلر سئچیملره بؤیوک قاتیلیم ساغلایاراق قورولاجاق یئنی حکومتده یئر آلمایا قرارلی اولدوقلارینی بئیلدیردی.
صالحی، عراقین کرکوک شهرین‌ده سس وئردیک‌دن سونرا، آچیقلاماسیندا، اؤزللیکله کرکوک و تورکمنلرین یاشادیغی شهرلرده سئچیمیه فعال ایشتیراک ائد‌رک یئنی حکومت‌ده یئر آلماغی آماجلادیقلارینی دیله گتیردی.
عراق‌داکی سیاسی قرار آلما اورگانلارین‌دان تام ۱۰۰ ایلد‌ن بری اوزاق توتولمالارینا باخمایاراق، تورکمنلرین یوخ اولمادیغینا دقت چکن صالحی، "حکومت‌ده‌کی سیاسی قرار مکانیزمین‌ده تورکمنلر فعال اولمالی‌دیر. اؤلکه‌نین هر یئرین‌دن سئچیملری قازانان تورکمن میلت وکیللری ایله حکومت‌ده تورکمن قروپو یاراداراق سیاسی قراردا ائتکین ایشتیراک ائتمک هدفیمیزدیر" ایفاده‌سینی ایشلتدی.
بو سئچیملردن سونرا آرتیق عراقین یالنیز سنی، شیعه و کوردلردن عبارت اولمادیغینی اورتایا قویماق ایستدیکلرینه دقت چکن صالحی، "عراقین آرتیق تورکمن، عرب، کورد، شیعه و سنیلردن عبارت اولدوغو بیلینمه‌لی.تورکمنلر اولاراق بونو اورتایا قویماغا چالیشیریق" شکلین‌ده دانیشدی
۳۷ میلیون جمعیتی اولان عراق‌دا، تخمیناً ۲۴ میلیون ثبت‌ ائدیلمیش سئچیجی، بو گون سحرین ار‌کن ساعاتلارین‌دا ترور هؤرگوتو داعش سونراسی ایلک پارلمان سئچیملری اوچون صاندیق باشینا گئتمه‌یه باشلادی.
